**Prijedlog**

|  |
| --- |
| **MEMORANDUM O SURADNJI**  **IZMEĐU**  **VLADE REPUBLIKE HRVATSKE**  **I**  **DRUŠTVA ROCHE d.o.o.**  **NA PRIPREMI I PROVEDBI PROJEKTA PERSONALIZIRANE MEDICINE U ONKOLOGIJI S CILJEM POBOLJŠANJA ISHODA** |
| Vlada Republike Hrvatske i društvo Roche d.o.o. (u daljnjem tekstu: potpisnici), u cilju razvijanja uspješne suradnje u području zdravstva,  sporazumjeli su se kako slijedi:  **Članak 1.**  Cilj ovoga Memoranduma o suradnji je suradnja na pripremi i provedbi projekta personalizirane medicine u onkologiji s ciljem poboljšanja ishoda (u daljnjem tekstu: projekt).  **Članak 2.**  Ovaj Memorandum o suradnji sklapa se temeljem Zaključka Vlade Republike Hrvatske o prihvaćanju Prijedloga memoranduma o suradnji na pripremi i provedbi projekta personalizirane medicine u onkologiji s ciljem poboljšanja ishoda klase: [●], ur.broja: [●] od [●] 2019. godine.  **Članak 3.**  Potpisnici ovoga Memoranduma o suradnji sporazumno utvrđuju da su društvo Roche d.o.o. i F. Hoffmann - La Roche Ltd., 27. ožujka 2019. godine, podnijeli Ministarstvu zdravstva pismo namjere kojim je iskazana njihova namjera za sudjelovanjem u pripremi i provedbi projekta personalizirane medicine u onkologiji s ciljem poboljšanja ishoda.  **Članak 4.**  Potpisnici utvrđuju da je cilj projekta smanjivanje stope mortaliteta pacijenata s malignim bolestima, produljenje preživljena bolesnika i poboljšanje kakvoće njihova života te u konačnici pretvaranje raka u izlječivu bolest.  **Članak 5.**  Potpisnici utvrđuju da je svrha projekta transformacija trenutačne onkološke skrbi u Republici Hrvatskoj u skrb utemeljenu na personaliziranome pristupu i liječenju zasnovanom na rezultatima genetskog profiliranja te na izvorima podataka iz kliničke prakse.  **Članak 6.**  U provedbi ovoga Memoranduma o suradnji podnositelj pisma namjere iz članka 3. ovoga Memoranduma o suradnji će:   * pružiti podršku osnivanju zavoda za personaliziranu medicinu (u daljnjem tekstu: Zavod) u kojem će svi odgovarajući bolesnici biti genski profilirani * pružiti podršku provedbi edukacije zdravstvenih radnika koji će biti zaposleni u Zavodu * pružiti podršku osnivanju nacionalnog tima za ciljano liječenje bazirano na genskom profiliranju * pružiti podršku osnivanju onkološke baze podataka kao dijela zdravstvene informacijske infrastrukture Republike Hrvatske.   **Članak 7.**  U provedbi ovoga Memoranduma o suradnji Ministarstvo zdravstva u okviru svoje nadležnosti će:   * pružiti podršku osnivanju zavoda kao nacionalnog centra u okviru neke od postojećih pravnih osoba, odnosno javnih zdravstvenih ustanova u Republici Hrvatskoj * pružiti podršku u osnivanju nacionalnog tima za ciljano liječenje bazirano na genskom profiliranju * pružiti podršku sustavnijem, mjerljivijem i održivijem pristupu personaliziranom liječenju utemeljenom na sveobuhvatnom genetskom profiliranju * pružiti podršku osnivanju i dugoročnom održavanju onkološke baze podataka kao dijela zdravstvene informacijske strukture Republike Hrvatske * u suradnji s nadležnim tijelima pružiti podršku u osiguranju namjenskog financiranja sveobuhvatnog genskog profiliranja tumora i liječenja vođenog genskim profiliranjem.   **Članak 8.**  Radi pripreme i provedbe projekta Ministarstvo zdravstva će donijeti akcijski plan u roku od 4 mjeseca od dana stupanja na snagu ovoga Memoranduma o suradnji.  Za potrebe izrade akcijskog plana Ministarstvo zdravstva osnovat će radnu skupinu u koju će biti imenovani predstavnici supotpisnika ovoga Memoranduma o suradnji.  **Članak 9.**  Potpisnici su suglasni da će posebnim ugovorima urediti odnose koji proizlaze iz ovoga Memoranduma o suradnji sukladno propisima Republike Hrvatske.  **Članak 10.**  Ovaj Memorandum o suradnji stupa na snagu danom potpisivanja.  Potpisano u Zagrebu, dana\_\_\_\_2019. godine, u četiri izvornika. |

|  |  |
| --- | --- |
| **ZA VLADU REPUBLIKE HRVATSKE**  **Prof. dr. sc. Milan Kujundžić, dr. med.,**  **Ministar zdravstva Republike Hrvatske** | **ZA ROCHE d.o.o.**  **Dr. Milorad Gošev, Direktor**  **Dr. Dražen Jeleč,**  **Prokurist, IDSL, Objedinjene strategije međunarodnih poslova** |